CINEAMA 2023

**Regionálne kolo**

**31. ročníka celoštátnej postupovej súťaže a prehliadky**

**amatérskej filmovej tvorby**

**Vyhlasovateľ:** Národné osvetové centrum z poverenia Ministerstva kultúry SR

**Odborný garant:** Národné osvetové centrum v Bratislave

**Organizátor:** Spišské kultúrne centrum a knižnica

**Termín odovzdania prác:** **do** **31.3.2023!**

**Adresa doručenia prác:** Spišské kultúrne centrum a knižnica, Zimná 47, Spišská Nová Ves

**Prehliadka súťažných videí: 21. 4. 2023 o 17.00 hod.**

**Miesto konania prehliadky:** Spišské kultúrne centrum a knižnica, Zimná 47, Spišská Nová Ves

Do regionálneho kola súťaže sa môžete prihlásiť **do 31. 3. 2023** vyplnením **elektronického formulára** na stránke Národného osvetového centra: <https://www.nocka.sk/chcemsaprihlasit>**.**

# VŠEOBECNÁ CHARAKTERISTIKA

* 1. Charakteristika súťaže
		1. Celoštátna postupová súťaž a prehliadka amatérskej filmovej tvorby CINEAMA je najstaršou

a najprestížnejšou súťažou a zároveň je **vrcholným podujatím** tohto druhu na Slovensku.

* + 1. Súťaž nadviazala a pokračuje v tradícii celoštátnej súťaže, ktorá sa konala v šesťdesiatych až osemdesiatych rokoch spoločne s českou súťažou. Pomenovanie CINEAMA a tento status nadobudla po roku 1993.
		2. Súťaž je určená deťom, mládeži a dospelým.
		3. Súťaž nie je tematicky zameraná ani vymedzená.
		4. Súťaž sa koná **každý rok**.
	1. Ciele súťaže
		1. **Hlavným cieľom súťaže** je nadobúdanie vedomostí, rozvíjanie zručností a umelecko- odborný rast jednotlivcov a kolektívov prostredníctvom poznávania, realizácie a prezentácie amatérskej filmovej tvorby.
	2. Riadenie súťaže
		1. Vyhlasovateľom a odborným garantom je Národné osvetové centrum z poverenia

Ministerstva kultúry SR.

* + 1. Organizátormi sú regionálne a krajské osvetové a kultúrne strediská, mestské kultúrne strediská a ďalšie kultúrne subjekty.

# ŠTRUKTÚRA SÚŤAŽE

* 1. Kolá súťaže
		1. Súťaž má postupový charakter a je **trojstupňová**:
			1. regionálne súťaže a prehliadky;
			2. krajské súťaže a prehliadky;
			3. celoštátna súťaž a prehliadka.
		2. Základným stupňom súťaže je regionálne kolo. Z regionálnych kôl súťaže postupujú diela na základe ocenení do krajských kôl. Diela ocenené na krajských kolách súťaže sú nominované na postup do celoštátneho kola, pričom o konečnom výbere celoštátneho kola súťaže rozhoduje predvýberová komisia.
		3. Súťaž na každom stupni pozostáva z projekcie filmov, interného hodnotenia poroty,

rozborového seminára a môže byť doplnená o tvorivé dielne alebo iné aktivity.

* 1. Súťažné kategórie
1. **veková skupina: autori do 16 rokov**
	1. kategória: animovaný film
	2. kategória: hraný film
	3. kategória: dokumentárny film a publicistika
	4. kategória: experiment a videoklip
2. **veková skupina: autori do 21 rokov** (okrem poslucháčov a absolventov filmových vysokých škôl)
	1. kategória: animovaný film
	2. kategória: hraný film
	3. kategória: dokumentárny film a publicistika
	4. kategória: experiment a videoklip
3. **veková skupina: autori nad 21 rokov** (okrem poslucháčov a absolventov filmových vysokých škôl)
	1. kategória: animovaný film
	2. kategória: hraný film
	3. kategória: publicistika a dokumentárny film
	4. kategória: experiment a videoklip

#  PODMIENKY PRE SÚŤAŽIACICH

* 1. Prihlasovanie
		1. Súťaže sa môže zúčastniť každý amatérsky filmový tvorca, občan Slovenskej republiky, alebo osoba s trvalým pobytom na území Slovenskej republiky.
		2. Súťaže sa môžu zúčastniť jednotlivci, dvojice, aj autorské kolektívy. Za kolektív sa považujú traja a viacerí rovnocenní autori. V prípade diel autorských kolektívov sa v prihláške uvádza názov alebo opis kolektívu, pod ktorým budú v súťaži vystupovať.
		3. Do základného kola súťaže sa súťažiaci alebo kolektív prihlasujú **podľa miesta svojho bydliska alebo pôsobenia**. Ak sa v mieste jeho bydliska/pôsobenia neuskutoční regionálne kolo, môže sa prihlásiť do regionálneho kola v inom regióne daného kraja.1
		4. Do súťaže sa **prihlásite** vyplnením elektronického formulára na stránke Národného osvetového centra: [http://www.nocka.sk/chcemsaprihlasit.](http://www.nocka.sk/chcemsaprihlasit)
	2. Súťažné podmienky
		1. Súťažiaci sa prihlasuje do vekových skupín **podľa veku**, ktorý dosiahol v roku vzniku diela. Dielo **nesmie** byť staršie ako 2 roky.
		2. Podmienkou účasti v súťaži je **predloženie autorského audiovizuálneho diela**.
		3. **Odporúčaná dĺžka prihlasovaného diela je 1 až 20 minút.** V prípade prekročenia odporúčanej dĺžky si vyhlasovateľ a organizátori vyhradzujú právo udeliť výnimku, ak dielo zodpovedá umeleckým a technickým kritériám a prekročenie má svoje umelecké opodstatnenie. Dĺžka súťažného diela vrátane úvodných a záverečných titulkov však nesmie prekročiť 30 minút.
		4. Do súťaže je možné zaslať len diela, ktoré **sa nezúčastnili** na predošlých ročníkoch súťaže

CINEAMA.

* + 1. Autor prechádza všetkými kolami súťaže **s tým istým** filmovým dielom bez dodatočných strihových zásahov.
		2. Vyhlasovateľ a organizátori si vyhradzujú právo vyradiť so súťaže diela, ktoré zasahujú do ľudskej dôstojnosti, vyzývajú na násilie, šíria hoaxy a predsudky alebo iným spôsobom popierajú hodnoty ľudskosti a humanizmu.
		3. Diela s cudzojazyčnými dialógmi musia obsahovať slovenské titulky vložené do obrazu.
		4. Ak autor zasiela film na fyzickom nosiči, je povinný **čitateľne ho označiť** (autor/i a názov

filmu).

* + 1. Technické podmienky:
			1. **Frame-rate:** 25 fps (odporúčané), 30 fps.
			2. **Zvuk:** 2.0 (odporúčané), 5.1.
			3. **Audio kodek:** MP3, AAC, WAV, AIFF.
			4. **Rozlíšenie:** full HD (odporúčané), HD, SD.
			5. **Video kodek:** H264 (odporúčané), MPEG-4, MPEG-2.
			6. **Kontajner:** MP4, MOV, MKV.
			7. **Distribúcia:** link (WeTransfer, Uschovna, MyAirBridge, Google Drive), fyzický nosič

(USB kľúč, USB pevný disk).

* + - 1. Každé dielo musí byť dodané ako samostatný videosúbor a obsahovať záverečné

titulky s menoslovom, funkciami tvorcov a vročením diela.

* 1. Hodnotenie súťaže
		1. Hodnotenie prebieha udelením **ocenení** a **čestných uznaní**. Počet cien a čestných uznaní nie je obmedzený. Porota má právo ocenenia prerozdeliť nerovnomerne medzi kategórie podľa vlastného uváženia a kvality diel v jednotlivých kategóriách. Na celoštátnom kole súťaže sa ďalej udeľuje **hlavná cena** bez ohľadu na vek alebo kategóriu.
		2. V odôvodnených prípadoch môžu poroty na všetkých stupňoch udeliť **špeciálne ceny**.
		3. Z regionálnych do krajských kôl súťaže **postupujú len ocenené** diela.
		4. Z krajských kôl do predvýberu celoštátneho kola postupujú **len ocenené diela**. O postupe

do celoštátneho kola rozhoduje predvýberová komisia.

* 1. Kritériá hodnotenia
		1. **Umelecké**
			1. **námet, scenár, dramaturgia,**
			2. **réžia,**
			3. **kamera,**
			4. **strihová skladba,**
			5. **zvuková skladba, hudba a hudobná dramaturgia,**
			6. **výprava a kostýmy,**
			7. **herecké výkony.**
		2. **Technické**
			1. **technická kvalita obrazu,**
			2. **technická kvalita zvuku.**
		3. **Obsahové**
			1. **zrozumiteľnosť a primeraná dĺžka,**
			2. **zverejňovanie pravdivých a overených informácií,**
			3. **odborný prínos diela**
	2. Ocenenia
		1. Vecné ceny a diplomy.
		2. Ocenené diela **sú nominované** do výberu, z ktorého odborní pracovníci Národného osvetového centra pre film zostavia kolekciu na českú súťaž **České vize**, medzinárodnú súťaž amatérskych filmov **UNICA** a na **Festival neprofesionálneho umenia TVOR•BA**.

# KONTAKT

6.1. V prípade nejasností kontaktujte odborného pracovníka Spišského kultúrneho centra a knižnice pre filmovú tvorbu:

**Mgr. Miriama Bukovinská**

Spišské kultúrne centrum a knižnica

Zimná 47

Spišská Nová Ves

05201

bukovinska@skcak.sk

053/44 25 250

# 7. ZÁVEREČNÉ USTANOVENIA

* 1. Propozície nadobúdajú účinnosť podpisom generálneho riaditeľa Národného osvetového centra.
	2. Prípadné zmeny, doplnenia a spresnenia propozícií vydáva Národné osvetové centrum.
	3. Súťaž nie je realizovaná s cieľom dosiahnuť zisk.
	4. V dôsledku nesplnenia akýchkoľvek podmienok uvedených v týchto propozíciách nemusí byť súťažiaci prijatý do súťaže alebo môže byť zo súťaže vyradený.
	5. Neprevzaté ceny sa autorom nezasielajú. Je možné si ich vyzdvihnúť u organizátora do pol roka po podujatí. Nevyzdvihnuté vecné ceny organizátori použijú v ďalšom ročníku súťaže.
	6. Súťažiaci prihlásením do súťaže vyhlasuje, že berie na vedomie, že vyhlasovateľ súťaže:
		1. vyhotovením a/alebo použitím fotodokumentácie a/alebo videodokumentácie s jeho podobizňou nijakým spôsobom nezasahuje do práv súťažiaceho na ochranu osobnosti, ustanovených § 11 zákona č. 40/1964 Zb. Občianskeho zákonníka (ďalej OZ),
		2. obrazové snímky podobizní súťažiaceho budú vyhotovené a sú ako súčasť fotodokumentácie a/alebo videodokumentácie podľa predchádzajúceho bodu použité primeraným spôsobom len a výslovne na umelecké účely a/alebo tlačové spravodajstvo a z uvedeného dôvodu, v súlade s § 12 ods. 3 OZ, súhlas dotknutého súťažiaceho nie je potrebný,
		3. použitie obrazových snímok podobizní súťažiaceho podľa predchádzajúceho bodu nie je v

rozpore s jeho oprávnenými záujmami.

* 1. Deti do 18 rokov sú povinné prísť na súťaž v sprievode dospelej osoby (pedagóga, rodiča alebo inej dospelej osoby), ktorá chráni ich bezpečnosť a rieši ich problémy organizačného či sociálneho charakteru.
	2. Súťažiaci prihlásením do súťaže vyhlasuje, že jeho súťažné dielo má vysporiadané všetky práva viažuce sa k tomuto dielu, najmä autorské práva, a nezasahujú do práv a právom chránených záujmov tretích osôb.
	3. Súťažiaci prihlásením do súťaže udeľuje Národnému osvetovému centru a organizátorom jednotlivých kôl súťaže bezodplatný súhlas na použitie súťažných diel v zmysle § 19 a nasl. zákona č. 185/2015 Z. z. autorský zákon, a to najmä na vyhotovenie rozmnoženiny diela, zaradenia diela do databázy a uvedenie diela na verejnosti v rámci realizácie aktivít, na účely šírenia osvetovej činnosti v pôsobnosti organizátorov jednotlivých kôl súťaže a Národného osvetového centra.
	4. Súťažiaci vyhlasuje, že mu boli poskytnuté všetky relevantné informácie o spracúvaní jeho osobných údajov Národným osvetovým centrom, ktoré sú dostupné na www.nocka.sk alebo v Národnom osvetovom centre.

 V Spišskej Novej Vsi 12. 1. 2023

 Monika Tkáčová

 riaditeľka

 Spišského kultúrneho centra a knižnice